चुनाव और मीडिया की चुनाव यात्रा

Fri, 03 May 2024 13:51:35 +0000

चुनाव आते ही जनता के मुद्दों और उनकी जरूरतों को जानने के लिए देश के तमाम मीडिया हॉउस चुनावी यात्रा पर हैं जो देशभर के तमाम शहरों-गावों की गली-कूचों में लोगों से बात कर रहे हैं. और उनके मुद्दों को जन-जन तक पंहुचा रहे हैं. ऐसी ही यात्रा पर निकली देश के नामचीन मीडिया हॉउस की एक विख्यात इंकार आज दादा माखन लाल चतुर्वेदी की धरती पर पहुंची और खंडवा के लोगों से बात की. जहाँ भाजपा के ढाई साल से सांसद ज्ञानेश्वर पाटिल का कहना था कि हमने विगत वर्षों में खूब विकास किया है. जिस आधार पर जनता हमें एकबार फिर सत्ता में लाने वाली है. वहीँ कांग्रेस प्रत्याशी कांग्रेस के कार्यकाल में हुए विकास कार्य गिनाने में लगे हुए थे. जबकि पास खड़े कुछ लोग किशोर दा के गीत गा रहे थे और डांस कर रहे थे. आप ये मान के चलिए की आजतक की रिपोर्टिंग के मुताबिक देश में सब चंगा है। पर इन सबके बीच भी वही भीड़ में एक-दो युवा ऐसे भी थे जो खंडवा में पसरी बेरोजगारी और जातिगत शोषण कि आवाजें तेज कर रहे थे. खंडवा की महिलाओं की आवाज को तेज करने की जिम्मेदारी लिए महापौर भी दिखीं. जनता के मुद्दों को जन-जन तक ले जाने के लिये आजतक की एंकर स्वयं अंजना ओम कश्यप अपने हेलीकॉप्टर से मैदान में है. ऐसे में लाज़मी है की जब आजतक जैसे बड़े चैनल ज़मीन पर आकर काम करेंगे तो लोगों की आवाज बुलंद होना तय है. आजतक के द्वारा हेलिकोप्टर से शुरू की गई चुनावी यात्रा काफी है ये बताने के लिए की आज भारतीय मीडिया व्यापारिक रूप से कितना मजबूत है? और ये ख़ुशी की बात है की देश का मीडिया आर्थिक रूप से संपन्न हो रहा है. आज जब अंजना ओम कश्यप ने खंडवा की धरती पर अपना वायुयान उतारा तो उनका स्वागत ढोल-नगाड़ों से किया गया. इस प्रकार से गाजे-बजे के साथ एक मीडिया पर्शन का स्वागत हमें ये दर्शाता है की आज लोगों में मीडिया के प्रति सकारात्मक सोच का निर्माण हो रहा है और साथ ही मीडिया की फैन फॉलोविंग भी बढ़ रही है.